ഓസ്ട്രേലിയയിൽ ചരിത്രത്തിലാദ്യമായി ടെസ്റ്റ് പരമ്പര നേടിയ ഇന്ത്യൻ ടീമിനെ അഭിനന്ദിച്ച് വിവിയൻ റിച്ചാർഡ്സ് . അവിസ്മരണീയമായ പ്രകടനമാണ് കോലിപ്പട കാഴ്ചവെച്ചതെന്ന് റിച്ചാർഡ്സ് ട്വീറ്റ് ചെയ്തു . പരമ്പര ജയത്തിൽ നിർണായ ബാറ്റിംഗ് പ്രകടനം പുറത്തെടുത്ത ചേതേശ്വർ പൂജാരയെയും ഇതിഹാസം അഭിനന്ദിച്ചു . ചരിത്ര ദൌത്യത്തിൽ പ്രതികൂല സാഹചര്യങ്ങളിൽ അസാധാരണ മികവാണ് പൂജാര കാട്ടിയതെന്നാണ് വിവിയൻ റിച്ചാർഡ്സിൻറെ വിശേഷണം . പരിശീലകൻ രവി ശാസ്ത്രിയെയും റിച്ചാർഡ്സ് അഭിനന്ദിച്ചു . പരമ്പരയിൽ 74.72 ശരാശരിയിൽ 521 റൺസ് പൂജാര നേടിയിരുന്നു . ഇതിൽ മൂന്ന് സെഞ്ചുറികളും ഉൾപ്പെടുന്നു . ഓസ്ട്രേലിയയിൽ 1000 റൺസുകൾ നേടുന്ന അഞ്ചാമത്തെ ഇന്ത്യൻ താരമെന്ന നേട്ടത്തിലുമെത്തി പൂജാര .